
REFERAT
privind cuantumul veniturilor potenţiale care se pot obţine din valorificarea bunurilor ce depăşesc cantitativ bunurile considerate de strictă necesitate pentru nevoile familiei şi a veniturilor care nu se pot dovedi prin acte eliberate de autorităţile competente,  în vederea aplicării Legii nr.416/2001 privind venitul minim garantat
Art. 8 alin. (4) din Legea 416/2001 privind venitul minim garantat, prevede: „În cazul în care familia sau persoana singură are în proprietate bunuri ce depăşesc cantitativ bunurile cuprinse în lista prevăzută la alin.(2) la stabilirea venitului net lunar al familiei sau persoanei singure se iau în considerare veniturile potenţiale provenite din valorificarea bunurilor respective, stabilite potrivit unor limite minime şi maxime aprobate la nivel naţional.”

Conform art. 8  alin. (6) din Legea nr. 416/2001: „Consiliile locale, în funcţie de condiţiile specifice, pot aproba şi alte criterii proprii de evaluare a veniturilor potenţiale, prevăzute la alin.(4).”
Conform art. 8  alin. (7) din Legea nr. 416/2001, modificat prin pct.2 din Legea nr.276/2010, începând cu  data de 01.01.2011:”Consiliile locale, în funcţie de condiţiile specifice, au obligaţia de a aproba listele prevăzute la alin.(2)–(4)”. 

Precizăm că, există situaţii în care beneficiarii susţin  că se întreţin din venituri obţinute din munci ocazionale sau ajutor bănesc obţinut de la diverse persoane. Aceste venituri nu pot fi dovedite prin acte eliberate de autorităţile competente. De aceea,  propunem ca în aceste cazuri persoanele să declare pe propria răspundere veniturile nete lunare obţinute . 
De asemenea,  anexa nr.5 la Normele metodologice de aplicare a Legii nr.416/2001- Bunuri mobile  poziţia 2  cuprinzând  bunurile care  nu sunt considerate de strictă necesitate pentru nevoile familiale menţionează: “ obiecte de valoare, tablouri şi obiecte de artă, obiecte ornamentale, bijuterii sau monezi din metale preţioase, obiecte de cristal şi porţelan de mare valoare, blănuri de valoare mare, în stare vandabilă”. Deoarece prevederile legislative nu defineşte sintagma “de mare valoare”, propunem ca valoarea cumulată a  acestor bunuri să nu depăşească 3000 lei(prin analogie cu poziţia7), iar valoarea acestor bunuri să fie  declarată  pe propria răspundere de către solicitanţi.

Având în vedere cele expuse,  în baza prevederilor  art. 8 alin. (4) , alin.(6), alin.(7)   din Legea 416/2001 privind venitul minim garantat si art. 21  şi art.22 din Normele metodologice de aplicare a Legii 416/2001, aprobate prin  H.G. 50/2011,   coroborat cu  art. 36 alin. (2) lit. d) si alin.(6) lit. a) pct.2  din Legea nr.215/2001 privind administraţia publică locală, 
           PROPUNEM :

1. Aprobarea cuantumului veniturilor potenţiale care se pot obţine din valorificarea bunurilor ce depăşesc cantitativ bunurile considerate de strictă necesitate pentru nevoile familiei,  conform anexei. 
2. Veniturile nete lunare obţinute de către beneficiarii care prestează munci ocazionale sau primesc ajutor bănesc de la terţe persoane,  vor fi declarate pe proprie răspundere de solicitanţi.
3.  Bunurile  mobile cuprinse  în Anexa nr.5 la Normele metodologice de aplicare a Legii nr.416/2001-poziţia 2 sunt considerate de mare valoare dacă venitul care se poate obţine din vânzarea acestora cumulativ depăşeşete 3000 lei, iar valoarea acestor bunuri să fie  declarată  pe propria răspundere de către solicitanţi. 

ANEXA la HCLMT nr............ din .......................                                    




                          LISTA

Privind cuantumul veniturilor potenţiale care se pot obţine din valorificarea bunurilor

ce depăşesc cantitativ bunurile considerate de strictă

necesitate pentru nevoile familiei

	Bunuri mobile necesare într-o gospodărie*
	Venit /buc.

	1. Maşină de gătit
	 600

	2. Frigider
	1000

	3. Combină frigorifică
	1500

	4. Congelator
	 700

	5. Maşină de spălat automată
	1200

	6. Televizor color
	1000

	7. Video(DVD player)
	 900

	8. Calculator personal
	2500


* Bunurile mobile menţionate mai sus trebuie să fie în stare de funcţionare, iar pentru cele folosite mai mult de 24 de luni, venitul va fi stabilit la jumătatea valorilor din tabel 

	Veniturile potenţiale provenite din vânzarea terenurilor şi din valorificarea culturilor agricole
	Venit/ha

- lei -

	1. Terenuri arabile
	28000*

	2. Teren intravilan
	220000*

	3. Teren forestier
	10000*

	4. Păşuni 
	27000*

	5. Fâneţe
	27000*

	6. Vii nobile
	50000*

	7. Culturi agricole – UM – venit net/ha/an

· Grâu

· Porumb

· Fasole

· Orz

· Floarea soarelui

· Cartofi

· Pepeni

· Sfeclă

· Vie - struguri de masă

-  struguri de vin

· Tutun

· Soia
	            130**

            110**

  120**

  150**

  100**

2850**

2200**

  240**

 600**

 300**

            645**

            125**

	8. Livezi
	600**

	9. Legume
	100**


* preţul de vânzare în lei a unui hectar

** venitul net în lei/ha
	Categorii de animale
	Venit/buc.

- lei -

	1. bovine
	2500*

	2. porcine
	  650*

	3. ovine/caprine
	  140*

	4. cabaline
	1700*

	5. păsări
	    28*

	6. familii de albine
	  150*

	7. iepuri de casă
	    40*


* preţul de vânzare în lei pe cap de animal sau, după caz al unei familii de albine

NOTĂ:

Preţurile stabilite în prezenta anexă se folosesc la evaluarea bunurilor calculate ca diferenţă între bunurile cuprinse în anexa nr.5 şi bunurile cuprinse în anexa nr.4 la normele metodologice ale Legii nr.416/2001.

